CELEX: 62015CN0062
Language: hr
Date: 2015-02-11 00:00:00
Title: Predmet C-62/15 P: Žalba koju je 11. veljače 2015. podnio DTL Corporación, S.L. protiv presude Općeg suda (treće vijeće) od 9. prosinca 2014. u predmetu T-176/13, DTL Corporación protiv OHIM-a

4.5.2015   
            
            
               HR
            
            
               Službeni list Europske unije
            
            
               C 146/14
            
         Žalba koju je 11. veljače 2015. podnio DTL Corporación, S.L. protiv presude Općeg suda (treće vijeće) od 9. prosinca 2014. u predmetu T-176/13, DTL Corporación protiv OHIM-a
   (Predmet C-62/15 P)
   (2015/C 146/22)
   Jezik postupka: španjolski
   
      Stranke
   
   
      Žalitelj: DTL Corporación, S.L. (zastupnik: A. Zuazo Araluze, abogado)
   
      Druga stranka u postupku: Ured za usklađivanje na unutarnjem tržištu (žigovi i dizajni)
   
      Žalbeni zahtjev
   
   
               —
            
            
               Djelomično poništenje, u vezi sa svim proizvodima i uslugama iz razreda 9 i 37, odluke četvrtog žalbenog vijeća od 24. siječnja 2013. u predmetu R 661/2012-4 kojom se odbija žalba podnesena protiv odbijanja prijave žiga Zajednice br. 8830821 „Generia”.
            
         
               —
            
            
               Nalaganje OHIM-u i drugim strankama snošenje troškova ovog žalbenog postupka.
            
         
      Žalbeni razlozi i glavni argumenti
   
   
      Povreda prava Unije od strane Općeg suda: četvrto žalbeno vijeće je u svojoj odluci od 24. siječnja 2013. u predmetu R 661/2012-4 izmijenilo obrazloženje odluke Odjela za prigovore o odbijanju žiga Zajednice br. 8830821 „Generia” u razredima 9 i 37 Naime, Odjel za prigovore je navedeno odbijanje temeljio na sličnosti proizvoda i usluga iz razreda 9 i 37 s proizvodima iz razreda 7 suprotstavljenog žiga. Žalbeno vijeće je zadržalo odbijanje, ali zbog sličnosti navedenih proizvoda i usluga iz razreda 9 i 37 s uslugama iz razreda 40 suprotstavljenog žiga. Na taj je način odluka žalbenog vijeća povrijedila članak 64. stavak 1. Uredbe Vijeća (EZ) br. 207/2009 (1) o žigu Zajednice jer proizvodi iz razreda 40 suprotstavljenog žiga nikad nisu bili suprotstavljeni proizvodima i uslugama iz razreda 9 i 37 prijavljenog žiga (iako su bili suprotstavljeni uslugama iz drugih razreda). Usto, navedena odluka povrijedila je članak 75. Uredbe Vijeća (EZ) br. 207/2009 o žigu Zajednice jer stranka koja je sada žalitelj nije bila pozvana da se očituje o navedenoj izmjeni obrazloženja. Pobijana presuda navodi da je postupak bio pravno ispravan, a zbog čega je povrijeđeno pravo Unije (članak 64. stavak 1. i članak 75. Uredbe Vijeća (EZ) br. 207/2009 o žigu Zajednice).
   
      (1)  SL L 78, str. 1.; SL, posebno izdanje na hrvatskom jeziku, poglavlje 17., svezak 1., str. 226.